text: Un grup d'aficionats dona cops al cotxe de Koeman i insulta el tècnic - Esport3 - TV3 i Catalunya Ràdio
  En roda de premsa, Koeman ha admès que entén que la gent estigui molt frustrada
  Redacció Esport3 24/10/2021 - 19.24 Actualitzat 25/10/2021 - 16.27
  El Barça admet que té un problema de seguretat i en revisarà els protocols.
  El Barça ha condemnat aquests fets amb un tuit i els ha titllat de "lamentables":
  — FC Barcelona (@FCBarcelona_cat) October 24, 2021
  "Entenc que la gent estigui molt frustrada"
  L'entrenador del Barça, al final del partit, ha dit que "hem estat bé a la primera part, hem controlat el partit. Hem disposat d'una gran oportunitat per obrir el marcador, però ha passat el contrari, 0-1. El Madrid, amb el seu joc, al contraatac, ha disposat d'oportunitats de fer el 0-2. Decebut amb el resultat, pel que ha fet l'equip", el tècnic neerlandès ha continuat dient que "el duels entre Barça i Madrid són igualats. Però els detalls influeixen molt en el resultat. De l'1 a 0 al 0 a 1, és totalment diferent".
  Koeman ha considerat que "normalment en un clàssic sempre hi perds més que tres punts, però no tenim temps de lamentar-nos, dimecres hi ha un altre partit. Hem de continuar, guanyar i preparar el proper partit".
  "S'ha d'exigir guanyar aquests partits; en el partit d'avui no ens hem mostrat inferiors al Madrid, però començar guanyant ho canvia tot. Estem més a prop de guanyar un partit gran."
  El neerlandès ha comentat també el canvi d'Ansu Fati: "Ansu ha tingut petites molèsties, no pas en el genoll. No és res greu, ha jugat 70 minuts, ja són molts minuts per a Ansu". També ha parlat de la decepció per la derrota: "Els jugadors, com tots els culers, estem decebuts del resultat. Però hem donat la cara, hem tingut l'ajut del públic".
  "Entenc que la gent estigui molt frustrada."
  Ancelotti, satisfet amb la victòria
  Per la seva banda, el tècnic del Reial Madrid, Carlo Ancelotti, ha dit de l'autor del gol que "el cop d'Alaba és una qualitat que té. Ha rematat molt bé". El tècnic blanc està convençut que poden aspirar a tot aquesta temporada, "jo crec que podem competir, l'equip és molt sòlid, però l'objectiu és ser encara més sòlid".
  "Hem jugat contra un gran equip, hem patit, però hem sabut patir junts. I ho hem sabut fer quan no hem tingut la pilota."
  Ancelotti hi ha vist un "partit pràctic i intel·ligent. Amb la pilota, a la primera part, es podia sortir més bé, a la contra. Estic content, són tres punts, perquè el partit era difícil". Mai havia guanyat al camp Nou: "Feliç de guanyar, perquè el clàssic és el partit més important. Llàstima que només són tres punts".